22.11.2022.
LV
Eiropas Savienības Oficiālais Vēstnesis
L 302/81
3.3.5.
Ja tiek nolemts apstarot transportlīdzekļa aizmuguri, atsauces punktu nosaka saskaņā ar 3.3.1.–3.3.4. punktu.
Transportlīdzekli tad novieto ar aizmuguri pret antenu tā, it kā tas būtu horizontāli pagriezts par 180o ap savu viduspunktu, t.i. tā, lai attālums no antenas līdz transportlīdzekļa virsbūves ārpuses tuvākajai daļai ir tāds pats.
Tas ir ilustrēts šā pielikuma 1. papildinājuma 3. attēlā.
4.
Testa prasības
4.1.
Frekvenču diapazons, aiztures laiki, polarizācija
Transportlīdzekli pakļauj elektromagnētiskam starojumam 20 līdz 2000 MHz frekvenču diapazonos vertikālā polarizācijā.
Testa signāla modulācijai jābūt:
a) AM (amplitūdas modulācija) ar 1 kHz modulāciju un 80 procentu modulācijas dziļumu 20–800 MHz frek­ venču diapazonā; un b) PM (impulsa modulācija), 577 μs intervāls, 4600 μs periods 800–2000 MHz frekvenču diapazonā,
ja tehniskais dienests un transportlīdzekļa ražotājs nav vienojušies citādi.
Frekvenču soļa izmēru un aiztures laiku izvēlas saskaņā ar ISO 11451-1.
4.1.1.
Tehniskais dienests veic testu ar ISO 11451-1 norādītajiem intervāliem visā 20–2000 Mhz frekvenču diapazonā.
Alternatīvi, ja ražotājs nodrošina datus par mērījumiem visā frekvenču joslā no testa laboratorijas, kas akreditēta saskaņā ar ISO 17025 attiecīgajām daļām un ko atzinusi apstiprinātāja iestāde, tehniskais dienests drīkst diapazonā izvēlēties mazāku skaitu pārbaudes frekvenču, piem., 27, 45, 65, 90, 120, 150, 190, 230, 280, 380, 450, 600, 750, 900, 1300 un 1800 MHz, lai apliecinātu, ka transportlīdzeklis atbilst šā pielikuma prasībām.
Ja transportlīdzeklis neiztur pielikumā noteikto testu, jāpārliecinās, ka tas noticis attiecīgo testa apstākļu dēļ, nevis nekontrolētu lauku izveidošanās rezultātā.
5.
Prasītās lauka intensitātes radīšana
5.1.
Testa metodoloģija
5.1.1.
Lai noteiktu testa lauka apstākļus, izmanto aizvietošanas metodi saskaņā ar ISO 11451-1.
5.1.2.
Kalibrēšana TLS izmanto vienu lauka zondi transportlīdzekļa atsauces punktā.
Antenām izmanto četras lauka zondes transportlīdzekļa atsauces līnijā.